Kan lewensreg oorgedra word? | Landbou
Kan lewensreg oorgedra word?
My suster se seun het 'n huis van sy oupa geerf. Die huis is op die kleinseun se naam. Sy ouma het lewensreg, maar verhuur die huis. Sy en haar seun beweer dat as sy te sterwe kom, haar seun dan lewensreg het. Hulle beweer ook dat hulle nie die testament het, of wil dit nie vir hom wys nie. Die kleinseun wil weet of sy pa wel lewensreg na die ouma se afsterwe kan hê, met ander woord kan lewenreg van een persoon na 'n volgende in die testament oorgedra word.
Antwoord 77 keer gelees
Die lewensreg eindig met die ouma se dood. 'n Lewensreg kan nie van een persoon na 'n ander oorgedra word nie. Met die dood van die ouma is die eiendom vry van enige lewensreg en word onbeswaard deur die eienaar daarvan, die suster se seun, besit.